**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 70. Статута Општине Гаџин Хан ( “Службени лист града Ниша” број 10/19 и 101/19), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008 и 79/2017), члана 20. Пословника Општинског већа општине Гаџин Хан (“Службени лист града Ниша” број 93/2004), на својој 61. (шесдесетпрвој) седници, одржаној дана 12. априла 2022. године, доноси:

**ЗАКЉУЧАК**

**1.** Општина Гаџин Хан, Милоша Обилића бб, Гаџин Хан, као прва страна уговорница је сагласна са захтевом друге стране уговорнице, СИБ ИНВЕСТ ДОО Ниш, Стојана Новаковића 17а, за раскид Уговора о реконструкцији базена у Доњем Душнику заведен у општини Гаџин Хан под бр. 400-39/22 и код СИБ ИНВЕСТ Доо Ниш под бр. РД-02-29-55/03, закљученог дана 24.01.2022. године.

**2.** Овај Закључак доноси се на основу ревизије пројектне документације од стране пројектног бироа РДБ Пројект Ниш и Захтева за раскид Уговора СИБ ИНВЕСТ ДОО Ниш, Стојана Новаковића 17а, од 8.априла 2022. године.

3. Општина Гаџин Хан ће на име повећања цена материјала и радова за реконструкцију базена издвојити средства у свом буџету у износу од 14.600.000,00 динара.

**ОПШТИНСКО ВЕЋЕ ОПШТИНЕ ГАЏИН ХАН**

Број:06-351-176/22-III

У Гаџином Хану,дана 12.04.2022. године ПРЕДСЕДНИК

Милисав Филиповић